钦定古今图书集成/明伦汇编/官常典/第141卷 > 蓼
## 钦定古今图书集成/明伦汇编/官常典/第141卷 > 蓼

《庭坚》之后，封于蓼。

按：《史记·夏本纪注》《索隐》曰：“《地理志》云：安国六县，皋陶
后偃姓所封国。”正义曰：“英盖蓼也。”《括地志》云：“光州固
始县，本春秋时蓼国，偃姓，皋陶之后也。《左传》云：‘子燮
灭蓼’。《太康地志》云：‘蓼国先在南阳故县，今豫州郾县
界故胡城是。后徙于此’。”《括地志》云：“故六城在寿州安
丰县南一百三十二里。”《春秋·文公五年》“秋，楚成大心”
灭之。

按《路史》：“帝颛顼高阳氏取邹屠氏，是生禹祖。及梦八
人，苍舒、伯益、梼演、大临、庞江、霆坚、中容、叔达，是为八
凯。”霆坚封安，安既复分蓼，后俱灭于楚。

〈注〉安、蓼皆姬姓，故《地理志》云：“安，姬姓国。”而《世本》蓼亦姬姓，则皆庭坚后也。杜预以庭坚为皋陶之字，妄也。鲁文公五年秋，楚仲归灭六。冬，公子燮灭蓼。臧文仲曰：“皋陶庭坚不祀。”夫皋陶乃少昊后四世，而庭坚则高阳之子；六乃皋陶之后，而蓼则庭坚之后也。预既误以庭坚为皋陶字，乃复以蓼为皋陶后，偃姓，失之矣。予尝考之，皋陶之后有舒、蓼而非蓼也。舒蓼偃姓，而蓼则姬姓也。蓼灭而舒、蓼犹存，至宣公八年始灭其地，乃寿之霍丘，而蓼乃安丰，其地相迩也。舒、蓼与蓼既自二国，而舒又自一国，乃黄帝之后。任姓，见《潜夫论》预。不知别有舒与蓼，而分皋陶后舒、蓼为二国，谓皆偃姓。《正义》以为文五年蓼灭复封，“而楚复灭之”，俱谬。按：舒僖公三年已灭矣。

皋陶有子三人：长伯翳，次仲甄，次封偃，为偃姓。偃、匽
之后，有州绞、贰、轸谣、皖、参、会、阮、棐鬲、郦、郾、止、舒、庸舒、
鸠舒、龙舒、蓼舒、鲍舒、龚舒、皖、贰、轸、鸠、庸、龙、蓼，则食于
楚矣，后各以国命氏。

〈注〉《潜夫论》：“偃姓有舒庸、舒鸠、舒龙、舒共止郦谣，参会六阮”棐高《释例》：“舒蓼、舒鸠，亦偃姓也。”按：蓼、舒及舒蓼，三国也。舒，黄帝后，任姓；蓼，庭坚后，姬姓。而舒蓼，偃姓也。杜皆以为皋陶后，又以蓼为即舒蓼，失之。

按：《通鉴前编目》：骆氏曰：“皋陶乃少昊之后，四世而庭
坚，则高阳氏之子。六乃皋陶之后，别有舒、蓼，周宣王
八年始灭。初，陶渔于雷泽，虞舜求旃，以为士师。造律
执中，封于皋，为皋陶。陶之子封偃，为偃姓。又有孙恩
成，恩成其后世为理以命族。至商纣时，理征为翼，隶
申吴伯弗合以死，取契和氏逋难伊虚为李氏，其后”
世为伯阳父。

桓王十九年春郧人会随、绞、州、蓼以伐楚。

按《春秋》不书。按《左传》，桓公十一年春，“楚屈瑕将盟
贰、轸。郧人军于蒲骚，将与随、绞、州、蓼伐楚师，斗廉败
郧师于蒲骚，卒盟而还。”

〈注〉蓼国今义阳棘阳县东南湖阳城。〈按杜预二注前后互异姑两存之〉

襄王三十年冬楚人灭蓼。

按《春秋》不书。按《左传》，文公五年：春，六人叛楚即东夷。秋，楚成大心、仲归帅师灭六。冬，楚子燮灭蓼。臧文
仲闻六与蓼灭，曰：“皋陶庭坚不祀，忽诸。德之不建，民
之无援，哀哉！”

〈注〉《蓼国》今安丰蓼县。